

REPUBLIKA HRVATSKA

POŽEŠKO SLAVONSKA ŽUPANIJA OPĆINA BRESTOVAC

Općinsko vijeće KLASA:061-01/25-01/03

URBROJ: 2177/02-01-25-1

Brestovac, 26. rujna 2025.

Na temelju članka 10. Statuta Općine Brestovac (»Službene glasnik« Općine Brestovac 3/2013) Općinsko vijeće Općine Brestovac na 3. sjednici održanoj 26.09.2025. godine donijelo je

ODLUKU

o javnim priznanjima Općine Brestovac

1. TEMELJNE ODREDBE

Članak 1.

Ovom Odlukom određuju se vrste javnih priznanja, uvjeti za njihovo dodjeljivanje, kriterij i postupnost njihove dodjele, tijela koja provode postupak i dodjeljuju javna priznanja, te oblik i izgled javnog priznanja.

Članak 2.

Javna priznanja Općine Brestovac su:

* 1. Počasni građanin Općine Brestovac;
	2. Nagrada Općine Brestovac za životno djelo;
	3. Nagrada Općine Brestovac;
	4. Zahvalnica Općine Brestovac.

Članak 3.

Javna priznanja iz članka 2. ove Odluke dodjeljuju se u pravilu za Dan Općine Brestovac 21. rujna radi odavanja priznanja za iznimna postignuća i doprinos od osobitog značenja za razvitak i ugled Općine Brestovac, a poglavito za naročite uspjehe u unapređivanju

gospodarstva, znanosti, kulture, zaštite i unapređivanja čovjekovog okoliša, športa, tehničke kulture, zdravstva i drugih javnih djelatnosti, te za promicanje aktivnosti koje su tome usmjerene.

Javna priznanja iz članka 2. točki 2. - 4. ove Odluke mogu se dodijeliti fizičkim i pravnim osobama neovisno o njihovom prebivalištu.

Članak 4.

Javna priznanja Općine Brestovac, za vrijeme trajanja mandata, ne dodjeljuju se

dužnosnicima određenim Zakonom o sprječavanju sukoba interesa u obnašanju javnih

dužnosti, članovima Općinskog vijeća Općine Brestovac, te upravama trgovačkih društava i ravnateljima ustanova u vlasništvu ili većinskom vlasništvu Općine Brestovac.

Članak 5.

U jednoj kalendarskoj godini istoj pravnoj ili fizičkoj osobi može se dodijeliti samo jedno javno priznanje.

Počasnom građaninu ne dodjeljuju se druga javna priznanja Općine Brestovac.

1. JAVNA PRIZNANJA
	1. Počasni građanin Općine Brestovac.

Članak 6.

Počasnim građaninom Općine Brestovac može se imenovati fizička osoba koja nema prebivalište na području Općine Brestovac, a istakla se naročitim zaslugama za Općinu Brestovac.

Počasnom građaninu dodjeljuje se posebna POVELJA O IMENOVANJU POČASNIM GRAĐANINOM OPĆINE BRESTOVAC.

Imenovanje počasnim građaninom znak je počasti i ne daje nikakva posebna prava. Počast se može opozvati ako se osoba pokaže nedostojnom takve počasti.

Odluku o opozivu donosi Općinsko vijeće Općine Brestovac na prijedlog ovlaštenih predlagača iz članka 17. ove Odluke.

Članak 7.

Počasnim građaninom može se imenovati građanin Republike Hrvatske i druge države koji je osobito zaslužan za napredak i promicanje ugleda Općine Brestovac u Hrvatskoj, ali i izvan državnih granica.

* 1. Nagrada Općine Brestovac za životno djelo

Članak 8.

Nagrada Općine Brestovac za životno djelo može se dodijeliti jednoj fizičkoj osobi godišnje ukoliko joj do sada nije bila dodijeljena.

Nagrada za životno djelo je javno priznanje koje se dodjeljuje za cjelovito djelo koje je pojedinac ostvario u tijeku svog radnog vijeka i koje predstavlja izuzetan i osobito vrijedan doprinos razvoju Općine Brestovac iz sljedećih područja:

* kulture;
* gospodarstva (turizam, ugostiteljstvo i dr.);
* znanosti;
* odgoja i prosvjete;
* zdravstva i socijalne skrbi;
* tehničke kulture;
* športa i tjelesne kulture;
* vatrogastva;
* prostornog uređenja i zaštite okoliša.

Nagradu za životno djelo čini POVELJA O DODJELI NAGRADE ZA ŽIVOTNO DJELO OPĆINE BRESTOVAC i novčana nagrada u iznosu od 1.000,00 eura.

* 1. Nagrada Općine Brestovac

Članak 9.

Nagrada Općine Brestovac je javno priznanje koje se može dodijeliti za iznimna postignuća i doprinos od osobitog značenja fizičkim i pravnim osobama, ostvarenih u protekloj kalendarskoj godini.

Nagrada Općine Brestovac može se dodijeliti za dostignuća i osobite rezultate iz područja navedenih u članku 8. stavku 2. ove Odluke.

Svake godine može se dodijeliti najviše 4 nagrade Općine Brestovac.

Članak 10.

Nagradu Općine Brestovac čini POVELJA O DODJELI NAGRADE OPĆINE BRESTOVAC i novčana nagrada u iznosu od 500,00 eura kako za fizičke, tako i za pravne osobe.

* 1. Zahvalnica Općine Brestovac

Članak 11.

Zahvalnica Općine Brestovac je javno priznanje koje se dodjeljuje fizičkim i pravnim osobama za donacije i slične aktivnosti, kao i za uspješnu suradnju, te za doprinos razvoju i ugledu Općine Brestovac.

1. IZGLED POVELJA JAVNIH PRIZNANJA OPĆINE BRESTOVAC

Članak 12.

Povelja o imenovanju počasnim građaninom Općine Brestovac sastoji se na vrhu u sredini od grba Općine Brestovac te natpisa REPUBLIKA HRVATSKA, POŽEŠKO-SLAVONSKA ŽUPANIJA, OPĆINA BRESTOVAC. Na sredini povelje je natpis: POČASNI GRAĐANIN OPĆINE BRESTOVAC, ime i prezime osobe kojoj se dodjeljuje, te oznaku datuma

donošenja odluke. Na dnu u lijevom uglu je potpis općinskog načelnika Općine Brestovac, na dnu u sredini pečat Općine Brestovac te na dnu u desnom uglu potpis predsjednika Općinskog vijeća Općine Brestovac.

Članak 13.

Povelja o Nagradi Općine Brestovac za životno djelo sastoji se na vrhu u sredini od grba Općine Brestovac te natpisa REPUBLIKA HRVATSKA, POŽEŠKO-SLAVONSKA ŽUPANIJA, OPĆINA BRESTOVAC. Na sredini povelje je natpis: NAGRADA OPĆINE BRESTOVAC ZA ŽIVOTNO DJELO, oznaka područja iz članka 8. za koju se dodjeljuje, ime i prezime osobe kojoj se dodjeljuje, te oznaku datuma donošenja odluke. Na dnu u

lijevom uglu je potpis općinskog načelnika Općine Brestovac, na dnu u sredini pečat Općine Brestovac te na dnu u desnom uglu potpis predsjednika Općinskog vijeća Općine Brestovac.

Članak 14.

Povelja o Nagradi Općine Brestovac sastoji se na vrhu u sredini od grba Općine Brestovac te natpisa REPUBLIKA HRVATSKA, POŽEŠKO-SLAVONSKA ŽUPANIJA, OPĆINA

BRESTOVAC. Na sredini povelje je natpis: NAGRADA OPĆINE BRESTOVAC, oznaka godine za koju se dodjeljuje, oznaka područja iz članka 9. za koju se dodjeljuje, naziv ili ime i prezime osobe kojoj se dodjeljuje, te oznaku datuma donošenja odluke. Na dnu u lijevom uglu je potpis općinskog načelnika Općine Brestovac, na dnu u sredini pečat Općine Brestovac te na dnu u desnom uglu potpis predsjednika Općinskog vijeća Općine Brestovac.

Članak 15.

Povelja o Zahvalnici Općine Brestovac sastoji se na vrhu u sredini od grba Općine Brestovac te natpisa REPUBLIKA HRVATSKA, POŽEŠKO-SLAVONSKA ŽUPANIJA, OPĆINA

BRESTOVAC. Na sredini povelje je natpis: ZAHVALNICA OPĆINE BRESTOVAC, oznaka područja iz članka 11. za koju se dodjeljuje, naziv ili ime i prezime osobe kojoj se dodjeljuje, te oznaku datuma donošenja odluke. Na dnu u lijevom uglu je potpis općinskog načelnika Općine Brestovac, na dnu u sredini pečat Općine Brestovac te na dnu u desnom uglu potpis predsjednika Općinskog vijeća Općine Brestovac.

1. POSTUPAK PREDLAGANJA, DONOŠENJA ODLUKE O JAVNIM PRIZNANJIMA I DODJELE JAVNIH PRIZNANJA

Članak 16.

Pravo na pokretanje postupka za dodjelu javnih priznanja (u daljnjem tekstu: inicijativa) imaju: članovi Općinskog vijeća, radna tijela Općinskog vijeća, Općinski načelnik, zamjenik Općinskog načelnika ,mjesni odbori, udruge gospodarstvenika i obrtnika, građani, udruge građana, trgovačka društva ,političke stranke, vjerske zajednice i druge pravne osobe.

Članak 17.

Inicijativa za dodjelu javnih priznanja podnosi se Predsjedniku vijeća do održavanja sjednice općinskog vijeća na kojoj se odlučuje o dodjeli javnih priznanja za tekuću godinu.

Inicijativa mora biti obrazložena u pisanom obliku i mora sadržavati:

* podatke o podnositelju inicijative,
* životopis osobe, odnosno podatke o pravnoj osobi koja se predlaže za priznanje,
* obrazloženje zasluga zbog kojih se predlaže dodjela priznanja,
* odgovarajuća dokumentacija.

Prijedloge za dodjelu javnih priznanja Predsjednik vijeća podnosi Općinskom vijeću.

Članak 18.

Odluku o dodjeli javnih priznanja donosi Općinsko vijeće.

Na svečanoj sjednici Općinskog vijeća Općine Brestovac predsjednik Općinskog vijeća i općinski načelnik uručuju povelje o javnim priznanjima Općine Brestovac.

Ako priznanje nije moglo biti uručeno nagrađenoj osobi na svečanoj sjednici Općinskog

vijeća, predsjednik Općinskog vijeća u dogovoru sa općinskim načelnikom Općine Brestovac upriličit će uručivanje priznanja u drugoj svečanoj prigodi.

1. ZAVRŠNE ODREDBE

Članak 19.

Evidencija dodijeljenih javnih priznanja vodi se u Jedinstvenom upravnom odjelu Općine Brestovac.

Članak 20.

Ukoliko javno priznanje nije uručeno nagrađenom za života, uručit će se članovima njegove obitelji, odnosno zakonskim nasljednicima.

Članak 21.

Danom stupanja na snagu ove Odluke prestaje vrijediti Odluka o javnim priznanjima Općine Brestovac (¨Službene glasnik Općine Brestovac˝, broj 3/2006, 4/2009 i 3/2013).

Članak 22.

Ova Odluka stupa na snagu danom objave u »Službenom glasniku« Općine Brestovac.

PREDSJEDNIK OPĆINSKOG VIJEĆA

Goran Kitanović